Cuneiform Tablet Kt 94/k 1228 (AKT 6a 261)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-um-a-šùr a-na a-lá-ḫi-im iṣ-ba-at-ni-a-tí-ma ṭup-pá-am na-áš-pé-er-tám la pá-tí-tám ú-kà-li-im-šu-ma um-ma en-um-a-šùr-ma ṭup-pu-um a-num ku-nu-ku-kà-a lá ku-nu-ku-kà-a a-lá-ḫu-um iš-ta-al-ma e-pu-ul-šu um-ma a-lá-ḫu-um-ma ke-na ku-nu-ku-a a-na ša ki-ma a-bi₄-ni ša ki-ma i-a-tí ú ku-a-tí ú-šé-bi₄-il₅-kà-ma mì-šu-um lá tù-kà-li-im-ší-ma a-dí u₄-mì-im a-nim tù-kà-il₅-ší na-áš-pé-er-tám lá pá-tí-tám en-um-a-šur a qá-tí-ni iš-ku-un a-na a-wa-tim a-ni-a-tim kà-ru-um kà-ni-iš i-dí-in-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-na-da IGI ḫa-da-a IGI šu-IŠTAR